Úr Balázs
ur dot balazs at fsf dot hu 2024.

# Adatok manipulálása

Számos különböző módja van az adatok Grafikonok használatával történő manipulálásának. Az összes adat ugyanúgy kerül kezelésre a Grafikonok használatával, függetlenül attól, hogy melyik fájlból importálták, vagy hogy az egy előállított egyenlet. A vászon egy részének a Kiemelés eszközzel történő kijelölésekor csak a kiemelt terület lesz manipulálva.

# Simítás

A simítási műveletnek két különböző módja van: a mozgóátlag vagy a Savitzky–Galov-szűrő. A mozgóátlag egyszerűen úgy működik, hogy végigmegy az adathalmazon, és minden egyes pontot az utoljára előforduló néhány adatpont átlagával helyettesít, így az élesen kiugró értékeket figyelmen kívül hagyja, de a részletek elveszhetnek. Az adatokban bekövetkező hirtelen tényleges változások szintén később fedezhetőek fel, ha a simítást már alkalmazták. Az adatok simításának másik módja a Savitzky–Galov-szűrő. A mozgóátlaghoz képest az a különbség, hogy nem egyszerű átlagot használnak az utolsó adatpontoknál, hanem egy polinomfüggvényt illesztenek az adatpontok közé. Ez lehetővé teszi, hogy a nagyon zajos adatokból még mindig elég szépen ki lehessen szűrni az alatta lévő jelet.

# Egyéni transzformációk

Az adatok manipulálásának másik módja az egyéni transzformációk használata. Ez a mező az X-koordinátát és az Y-koordinátát egyesével transzformálja egy tetszőleges egyenlet szerint. Például az összes Y-koordináta négyzetének kiszámításához egyszerűen állítsa be az `Y = Y²` értéket az Y-adatmezőn és az `X = X` értéket az X-adatmezőn. Ne feledje, hogy a bemeneti koordináták nem különböztetik meg a kis- és nagybetűket.